**ŠUMARSKA I DRVODJELJSKA ŠKOLA KARLOVAC**

**Vatrogasna cesta 5**

**47000 Karlovac**

**tel.047/609-599, 609-591**

e-mail: info@sumarskaskola.hr

[**www.ss-sumarskaidrvodjeljska-ka.skole.hr**](http://www.ss-sumarskaidrvodjeljska-ka.skole.hr)

Karlovac, 20.06.2024.

Na temelju članka 22. Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 98/19., 64/20., 151/22 i 156/23), Pravilnika o elementima i kriterijima za izbor kandidata za upis u I. razred srednje škole (N.N.br. 49/15, 109/16, 47/17, 39/22) te Odluke o upisu učenika u I. razred srednje škole u školskoj godini 2024./2025. (N.N.br. 60/24), Šumarska i drvodjeljska škola Karlovac škola objavljuje

**Natječaj za upis učenika u prvi razred srednje škole 2024./2025.**

Šumarska i drvodjeljska škola upisuje u šk.2024./2025. godini učenike u prvi razred u sljedeća zanimanja:

|  |  |  |  |  |  |
| --- | --- | --- | --- | --- | --- |
| **OBRAZOVNI PROGRAM - ZANIMANJE** | **TRAJANJE PROGRAMA** | **BROJ RAZREDNIH ODJELA** | **BROJ UČENIKA U ODJELU** | **BODOVNI PRAG** | **PREDMETI KOJI SE BODUJU** |
| **ŠUMARSKI TEHNIČAR** | 4 godine | 1 | 20 učenika | nema | **hrvatski jezik, prvi strani jezik, matematika,** **biologija, tehnička kultura, kemija** |
| **DRVODJELJSKI TEHNIČAR DIZAJNER** | 4 godine | 1 | 20 učenika | nema | **hrvatski jezik, prvi strani jezik, matematika,** **likovna kultura, fizika, tehnička kultura** |
| **STOLAR – JMO** | 3 godine | 0,7 | 14 učenika | nema | **hrvatski jezik, prvi strani jezik, matematika** |
| **TAPETAR – JMO** | 3 godine | 0,3 |  6 učenika | nema | **hrvatski jezik, prvi strani jezik, matematika** |

**Strani jezici kao obvezni nastavni predmeti koji se uče u školi su engleski i njemački jezik. Provjera predznanja iz engleskog/njemačkog jezika za kandidate koji ga nisu učili u osnovnoj školi, na temelju pisanog zahtjeva roditelja učenika Školi, biti će 2.7.2024. u 8,00 sati za ljetni i 22.08.2024. u 8,00 sati za jesenski upisni rok, a za učenike s teškoćama u razvoju 25.06.2024. u 8,00 sati za ljetni i 14.08.2024. u 8,00 sati za jesenski rok.**

**Natjecanje iz znanja koje se dodatno vrednuje pri upisu a samostalno ga određuje škola je natjecanje mladih tehničara - za obrazovne programe drvodjeljski tehničar dizajner i šumarski tehničar.**

**Za sve programe uvjet za upis je zdravstvena sposobnost kandidata koja se dokazuje liječničkom svjedodžbom medicine rada.**

**Nakon utvrđene ljestvice poretka kandidati su obvezni u periodu od 10.7.2024.-11.7.2024. od 8,00-14,00 sati za ljetni upisni rok, i 27.08.2024. od 8,00-14,00 sati za jesenski upisni rok, dostaviti školi dokumente koji su uvjet za upis u zanimanja:**

**- šumarski tehničar i drvodjeljski tehničar dizajner: potpisana upisnica i liječnička svjedodžba medicine rada,**

**- stolar-JMO i tapetar-JMO: potpisana upisnica, sklopljen ugovor o naukovanju i liječnička svjedodžba medicine rada.**

**Navedene dokumente kandidati su dužni dostaviti osobno ili elektronički (skenirane ili poslikane). Adresa elektroničke pošte škole je:** **info@sumarskaskola.hr** **Dokumente elektronički može poslati samo roditelj/skrbnik, a u e-poruci dužan je navesti i svoj osobni kontakt (broj telefona ili broj mobitela) kako bi ga škola mogla kontaktirati.**

**Kandidati za zanimanje stolar-JMO i tapetar-JMO koji pri upisu ne dostave sklopljen ugovor o naukovanju i liječničku svjedodžbu medicine rada mogu ih dostaviti najkasnije do 30.09.2024., a pri upisu, uz upisnicu, dostavljaju potvrdu obiteljskog liječnika.**

**Popis obrtnika ili pravnih osoba koji imaju dozvolu (licencu) za izvođenje naukovanja dostupni su na oglasnoj ploči škole i mrežnim stranicama škole.**

**Zanimanje tapetar – JMO: Karlovačka županija dodjeljuje izravnu stipendiju za deficitarna zanimanja od posebnog interesa (tapetar-JMO). Stipendija se dodjeljuje upisom u navedeno zanimanje za vrijeme cijelog redovnog školovanja. Trošak liječničkog pregleda za zanimanje Tapetar-JMO snosi Hrvatski zavod za zapošljavanje, a obavljati će se u „Ustanovi za medicinu rada i sporta TRKULJA“ na adresi M.Vrhovca 11, Karlovac. Uputnicu za liječnički pregled na medicini rada učenici će moći dobiti isključivo u Centru za informiranje i savjetovanje o karijeri Karlovac, na adresi Mažuranićeva obala 2, Karlovac. Uputnice se izdaju prije liječničkog pregleda, a nakon objave konačnih ljestvica poretka.**

**Zdravstveni zahtjevi za zanimanje šumarski tehničar: Uredan vid, uredan dubinski (prostorni) vid, raspoznavanje boja, uredan sluh, uredno kognitivno, emocionalno i psihomotoričko funkcioniranje, uredna funkcija dišnog sustava, uredna funkcija mišićno-koštanog sustava, uredna funkcija gornjih ekstremiteta, uredna funkcija srčano-žilnog sustava, uredna funkcija kože na otkrivenim dijelovima tijela, uredna ravnoteža i stabilno stanje svijesti, odsutnost alergije na profesionalne alergene.**

**Zdravstveni zahtjevi za zanimanje drvodjeljski tehničar dizajner: Uredan vid, uredan dubinski (prostorni) vid, raspoznavanje osnovnih boja, uredno kognitivno, emocionalno i psihomotoričko funkcioniranje, uredna funkcija dišnog sustava, uredna funkcija mišićno-koštanog sustava, uredna funkcija gornjih ekstremiteta, uredna funkcija srčano-žilnog sustava, uredna funkcija kože na šakama i podlakticama, uredna ravnoteža i stabilno stanje svijesti, odsutnost alergije na profesionalne alergene.**

**Zdravstveni zahtjevi za zanimanje stolar - JMO: Uredan vid, uredan dubinski (prostorni) vid, raspoznavanje osnovnih boja, uredna funkcija mišićno-koštanog sustava, uredna funkcija dišnog sustava, uredna funkcija srčano-žilnog sustava, uredna funkcija kože na otkrivenim dijelovima tijela, uredna ravnoteža i stabilno stanje svijesti, uredno kognitivno, emocionalno i psihomotoričko funkcioniranje, odsutnost alergije na profesionalne alergene.**

**Zdravstveni zahtjevi za zanimanje tapetar - JMO: uredan vid, uredan dubinski (prostorni) vid, raspoznavanje boja, uredno kognitivno, emocionalno i psihomotoričko funkcioniranje, uredna funkcija dišnog sustava, uredna funkcija mišićno-koštanog sustava, uredna funkcija gornjih ekstremiteta, uredna funkcija srčano-žilnog sustava, uredna funkcija kože na šakama i podlakticama, uredna ravnoteža i stabilno. stanje svijesti.**